b'\n_START_ARTICLE_\nSeppo Tikka\n_START_PARAGRAPH_\nSeppo Ensio Tikka  (27. tammikuuta 1942 Pielisj\xc3\xa4rvi \xe2\x80\x93 23. helmikuuta 2015 Portugali) oli toimittaja ja SDP:n kansanedustaja. H\xc3\xa4n edusti Kymen l\xc3\xa4\xc3\xa4nin vaalipiiri\xc3\xa4 1972\xe2\x80\x931987. Presidentin valitsijamies Tikka oli vuosien 1978 ja 1982 vaaleissa. H\xc3\xa4n istui Finnairin hallintoneuvostossa 1979\xe2\x80\x931989 ja kuului Kouvolan kaupunginvaltuustoon. Tikka toimi 1965\xe2\x80\x931979 STT:n ja Yleisradion politiikan toimittajana, ja 1981\xe2\x80\x931987 h\xc3\xa4n oli Auto- ja kuljetusala -lehden p\xc3\xa4\xc3\xa4toimittaja. H\xc3\xa4n oli my\xc3\xb6s Sosialistisen Aikakauslehden toimitussihteeri. Tikka kuoli helmikuussa 2015 ollessaan lomamatkalla Portugalissa.'